OpenLLM-France/wikimedia huggingface dataset:
# Anastassia Vòlkova

Anastassia Vòlkova (ucraïnès: Анастасія Волкова) (nascuda c.1992) és una innovadora agrícola ucraïnesa. Va estudiar a Ucraïna, Polònia i Austràlia. A data de 2020, viu a Austràlia però manté els seus vincles empresarials amb Ucraïna, a través de la seva empresa Flurosat. La seva feina ha estat reconeguda per la BBC i per la MIT Technology Review i ha obtingut abundant finançament. Flurosat utilitza tecnologia satèl·lital i autònoma per detectar malalties en cultius quan es troben en els primers estadis de desenvolupament.

## Biografia

Va començar els seus estudis universitaris a Kíev abans d'anar a Polònia, on va obtenir un màster. Va cursar el doctorat a la Universitat de Sydney l'any 2018, després d'haver estat a Austràlia tres anys. Va fundar una empresa anomenada Flurosat que analitza fotografies de satèl·lit per proporcionar consell a pagesos sobre les seves collites. L'any 2017, en la seva oferta inicial de finançament va atraure 1 milió de dòlars. Al 2019 l'empresa havia obtingut 8.6 milions de dòlars, inclosos 3.2 miliions d'un grup dirigit per Microsoft M12. Al 2018 la seva empresa va comprar l'empresa australiana Productioni Wise, que comptava amb deu anys d'experiència en el sector.
Vòlkova, el padrí de la qual era pagès, es va adonar que podia utilitzar les seves habilitats per millorar les collites. Les collites infectades per malalties concentren els seus esforços en la lluita contra la malaltia, en detriment de seguir el seu normal desenvolupament. El programari de Vòlkova detecta aquests canvis comparant les imatges obtingudes a través de satèl·lit d'un camp particular amb un conjunt d'imatges de referència. El seu doctorat tractava sobre l'ús de drons autònoms i en la seva defensa li van preguntar com aquesta tecnologia podia ajudar a les zones rurals. La seva resposta va ser la creació de l'empresa Flurosat.
Vòlkova va ser reconeguda per la revista MIT Technology Review en la seva secció de menors de 35 anys. Al novembre de 2020, la BBC va anunciar que Volkova era inclosa en la seva llista de les 100 dones més influents de l'any, una llista de dones inspiradores d'arreu del món. Vòlkova vivia a Austràlia el 2020, però la seva empresa tenia també un equip de desenvolupadors ucraïnesos.

## Referències

* 1 2 «Ukrainian woman is among the top 100 influential and inspiring women from around the world for 2020» (en anglès), 25-11-2020. Arxivat de l'original el 2020-12-05. [Consulta: 26 novembre 2020].
* ↑ «FluroSat Scores $3.2m Seed Funding Co-Led by Microsoft’s M12» (en anglès), 22-07-2019. [Consulta: 26 novembre 2020].
* ↑ «FluroSat Acquires ProductionWise from Australia's GrainGrowers» (en anglès), 06-11-2018. [Consulta: 26 novembre 2020].
* ↑ «Engineer Anastasia Volkova is getting the agtech industry airborne» (en anglès), 31-12-2018. [Consulta: 27 novembre 2020].
* ↑ «Anastasia Volkova» (en anglès). [Consulta: 26 novembre 2020].
* ↑ «BBC 100 Women 2020: Who is on the list this year?» (en anglès). BBC News, 23-11-2020 [Consulta: 26 novembre 2020].
# Anastilosi

L'anastilosi (del grec ἀνά "cap amunt" y στύλος "columna") és un terme arqueològic que designa la tècnica de reconstrucció d'un monument en ruïnes gràcies a l'estudi metòdic de l'ajustament dels diferents elements que componen la seva arquitectura.
Pot tractar-se també d'elements reconstruïts amb materials contemporanis per presentar un detall de construcció donant l'escala d'un edifici. Si l'anastilosi és bastant sovint possible per als monuments antics de gran aparell, on cada bloc tenia un lloc definit, és molt més difícil fer en monuments amb pedres intercanviables com els edificis medievals. L'anastilosi parcial d'aquests només és possible per les parts trobades en connexió (generalment en excavacions).
Quan falten elements es pot recórrer a afegits d'elements moderns (ciment, guix, resina, etc.)
Cal extremar la prudència per donar solució a l'anastilosi, i en tots els casos l'elecció d'aquesta tècnica ha d'estar precedida d'un estudi científic col·legial. Això planteja un cert nombre de qüestions:
* Per rigorós que sigui l'estudi previ a l'anastilosi, un error d'interpretació pot portar a reconstruir el monument de manera equivocada.
* Els danys eventuals (sovint mínims) que poden patir els elements durant l'acoblament.
* El fet que un mateix element pugui ser utilitzat en diferents monuments de diferent períodes. Utilitzar aquest element en una construcció és negar els altres.
Exemples d'anastilosi:
* El théâtre de Sabratha per Giacomo Guidi (1932-1937)
* El Temple de Debod després de ser traslladat a Madrid el 1970
* A gran escala en els monuments del jaciment arqueològic d'Angkor a Cambodja, a iniciativa de la École française d'Extrême-Orient, amb l'excepció del Ta Prohm deixat en l'estat en què estava
* La restauració del complex funerari del rei Djoser per Jean-Philippe Lauer (Saqqara)
* Temple de Satet a l'Illa Elefantina per l'Institut Arqueològic Alemany
* L'Stoà d'Àtal a l'Àgora grega d'Atenes, per l'Escola Americana d'Estudis Clàssics d'Atenes (1952-1956)
* La capella vermella (Karnak)
* L'stupa de Borobudur, Indonèsia
* El palau cretenc de Cnossos per l'arqueòleg Arthur John Evans
* La gran columna del frigidarium de les Termes d'Antoní de Cartago
* El Teatre romà de Cartagena (Espanya) s'ha reconstruït parcialment usant mètodes reversibles amb una anastilosi limitada, considerant la quantitat de fragments trobada (2008).

## Referències

* ↑ «Anastilosi». Cercaterm. TERMCAT, Centre de Terminologia.
# André Trousselier

André Trousselier (París, 29 de maig de 1887 - París, 10 d'abril de 1968) va ser un ciclista i futbolista francès, que va competir en els anys previs a la Primera Guerra Mundial. Era germà dels també ciclistes Louis i Leopold Trousselier. La seva principal victòria fou la Lieja-Bastogne-Lieja de 1908.
Paral·lelament, i sobretot a partir de 1910, es va dedicar al futbol. Entre el 1907 i 1910 fou el porter del Racing Club de France, amb qui va guanyar el campionat francès de la UFSFA de 1907. El 1912 i 1913 va jugar al CASG, on també jugava el seu germà petit Auguste.

## Palmarès

* 1907
** Vencedor d'una etapa de la Volta a Bèlgica amateur
* 1908
** 1r a la Lieja-Bastogne-Lieja

## Referències

* ↑ ONLUS®, Museo del Ciclismo Associazione Culturale. «Museo del Ciclismo - André TROUSSELIER» (en italià). [Consulta: 26 octubre 2023].
* ↑ «Floréal : l'hebdomadaire illustré du monde du travail» (en francès), 11-08-1923. [Consulta: 5 octubre 2023].
* ↑ «Dunkerque-sports» (en francès), 16-10-1910. [Consulta: 5 octubre 2023].
* ↑ «• Afficher le sujet - matches non-officiels de l'équipe de France». [Consulta: 5 octubre 2023].

## Enllaços externs

* Fitxa d'André Trousselier a sitiodeciclismo.net
# Alberto Rodríguez

Alberto Rodríguez és el nom dels següents personatges:
* Alberto Rodríguez o Alberto Del Rio, (1977) lluitador professional mexicà.
* Alberto Rodríguez Barrera, (1974) futbolista mexicà.
* Alberto Rodríguez Carroza, (1983) futbolista català.
* Alberto Rodríguez Larreta, (1934-1977) pilot de curses automobilístiques argentí.
* Alberto Rodríguez Librero, (1971) director de cinema espanyol.
* Alberto Rodríguez Rodríguez, (1981) polític espanyol, militant de Podem.
# Alexandre Filaletes

Alexandre Filaletes (en llatí Alexander Philalethes, en grec antic Ἀλέξανδρος Φιλαλήθης) va ser un antic metge grec anomenat també Alexander Amator Veri (per Octavius Horatianus) i probablement era el mateix que Celi Aurelià anomena Alexander Laodicensis.
Va viure probablement al final del segle i aC, ja que Estrabó diu que era contemporani seu. Va ser deixeble d'Asclepíades Bitini, i va succeir a Zeuxis com a cap de l'escola de medicina fundada per Heròfil de Calcedònia i establerta a Frígia entre Laodicea i Carura. Va ser tutor d'Aristoxenus i Demòstenes Filaletes. És citat diverses vegades per Galè i per Soranus i va escriure algunes obres de medicina que no s'han conservat.

## Referències

* ↑ [https://quod.lib.umich.edu/m/moa/acl3129.0001.001/140?rgn=full+text;view=image;q1=Alexa+nder+Philale+thesSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 125. ]
# Rotàmetre

Un rotàmetre és un aparell de mesura dissenyat per a mesurar el cabal d'un fluid que circula per un conducte. Consisteix en un indicador lleuger metàl·lic que s'ajusta per la part interior d'un tub graduat. La superfície de l'indicador, en contacte amb la paret del tub, té uns canals, tallats obliquament, que obliguen l'indicador a girar i a elevar-se, bo i mantenint un equilibri entre la força de la gravetat i la del corrent del fluid ascendent.

## Referències

* ↑ «Rotàmetre». Gran Enciclopèdia Catalana. Barcelona: Grup Enciclopèdia Catalana.
Equipament de laboratori de química :
# Giuliano da Sangallo

Giuliano Giamberti, anomenat Giuliano da Sangallo, (Florència, 1445 - 1516) va ser un arquitecte, tallista, enginyer militar i escultor italià, germà d'Antonio da Sangallo el Vell i oncle d'Antonio da Sangallo el Jove, que va trobar en Llorenç el Magnífic un comprensiu protector.
La residència de Lorenzo de Medici a Poggio de Caiano, va ser una de les seves primeres obres (1480-1485); presenta una disposició amb una part baixa amb pòrtics que serveixen de base a la part superior, de senzilles i límpides façanes, centrada la principal per una espècie de pòrtic de temple grec. És, sens dubte, el punt de partida de les obres d'Andrea Palladio. Als quaranta anys emprèn la que es considera com la seva obra mestra, la Basílica de Santa Maria delle Carceri (1485-91), a Prato, que és potser, una de les primeres construccions de pla central (amb planta de creu grega) dels temps moderns i on aconsegueix un poderós efecte d'unitat espacial; funció i decoració s'alien perfectament amb l'ús dels materials, típicament florentins. Més tard, en 1489-92, a la sagristia de Santo Spirito de Florència, planteja un octògon que a penes és inferior en bellesa als de Prato.
Altres obres d'interès són: el pati del Palau Gondi (Florència 1490-94), admirable i refinat, l'auster claustre de Santa Maria Maddalena dei Pazzi. Va treballar també a la Basílica de Santa Maria la Major per invitació del papa, Alexandre VI, a més a més d'un bon nombre de fortificacions.
El seu fill, Francesco da Sangallo, va ser també un reputat escultor.

## Bibliografia

* Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.
# Llista de Creus de Sant Jordi/1988/Entitats
#### Entitats

Informació actualitzada per un bot. Els canvis manuals es perdran quan s'actualitzi!
| Entitat | Wikidata | Descripció |
| Escola Superior d'Administració i Direcció d'Empreses | Q682316 | escola de negocis i facultat de dret amb campus a Barcelona i Madrid |
| Centre Català de Rosario | Q8343574 | |
| Agrupació Cultural Folklòrica de Barcelona | Q11904326 | |
| Cobla La Principal de la Bisbal | Q11914380 | grup musical tradicional |
| Cobla Orquestra La Selvatana | Q11914382 | grup musical tradicional |
| Sala Gaspar | Q11946661 | galeria d'art |
| Editorial La Galera | Q17600423 | editorial |
| Centre educatiu privat Isabel de Villena | Q111595593 | Centre educatiu privat a Esplugues de Llobregat |
# Latemar

El Latemar és una cadena muntanyosa situada a la frontera entre el Tirol del Sud i el Trentino, a Itàlia.
El seu punt culminant s'eleva a 2.846 m d'altitud. Segons l'AVE, la classificació oficialment adoptada pel Club alpí alemany i el Club alpí austríac per al rànquing dels Alps orientals, el Latemar forma part de les Dolomites. Tanmateix, segons la SOIUSA, la cadena forma part dels Alps de Fiemme.
Destinació de caminades, el Latemar és conegut per a la seva vista des del llac de Carezza.
Forma part del lloc classificat com a patrimoni mundial anomenat Les Dolomites.

## Referències

* ↑ «Latemar - Peakbagger.com». [Consulta: 4 juny 2020].
* ↑ «Latemar Group : Climbing, Hiking & Mountaineering : SummitPost». [Consulta: 4 juny 2020].
* ↑ «Latemar Group». summitpost.org.
# Las Violetas

Las Violetas és un centre poblat de l'Uruguai, ubicat a l'oest del departament de Flores, sobre el límit amb Soriano.
Es troba a 108 metres sobre el nivell del mar. Té una població aproximada de 163 habitants.

## Referències

* ↑ (anglès) Mapa, localització, clima i altres dades
# Frans Gielen

Frans Gielen (Wijchmaal, Limburg, 21 d'octubre de 1921 – Helchteren, 14 de juny de 2004) va ser un ciclista belga, professional entre el 1948 i el 1957. El seu èxit esportiu més important el va aconseguir a la Volta a Espanya, on va guanyar una etapa en l'edició de 1948, que li va valer per liderar la cursa durant un dia.

## Palmarès

* 1947
** Campió de Bèlgica en ruta amateur
** 1r a la Volta a Bèlgica amateur
* 1948
** Vencedor d'una etapa a la Volta a Espanya
* 1954
** Vencedor d'una etapa a la Volta a Bèlgica

### Resultats a la Volta a Espanya

* 1948. 25è de la classificació final. Vencedor d'una etapa. Lidera la cursa 1 dia

### Resultats al Giro d'Itàlia

* 1948. Abandona (3a etapa)

## Referències

* ↑ «GIELEN Frans». [Consulta: 24 desembre 2022].
* ↑ «Palmarès de Frans Gielen (Bel)». [Consulta: 24 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Frans GIELEN» (en italià). [Consulta: 24 desembre 2022].

## Enllaços externs

* Fitxa a sitiodeciclismo.net
* Fitxa a memoire-du-cyclisme.eu
# Allariz-Maceda

Allariz-Maceda és una comarca de Galícia situada al centre de la província d'Ourense. Limita amb la Terra de Caldelas i la comarca d'Ourense al nord, amb la Terra de Trives a l'est, amb A Limia al sud i amb la Terra de Celanova a l'oest. En formen part els municipis de:
* Allariz
* Baños de Molgas
* Maceda
* Paderne de Allariz
* Xunqueira de Ambía
* Xunqueira de Espadanedo

## Evolució demogràfica

| 1842 | 1857 | 1860 | 1877 | 1887 | 1900 | 1910 | 1920 |
| - | 25.106 | 25.322 | 26.924 | 28.097 | 28.710 | 28.593 | 29.090 |
| 1930 | 1940 | 1950 | 1960 | 1970 | 1981 | 1996 | 1998 |
| 30.345 | 31.863 | 31.119 | 28.822 | 24.772 | 20.319 | - | - |
| 2000 | 2002 | 2004 | 2006 | 2008 | 2010 | 2012 | 2014 |
| 15.675 | - | - | - | 15.154 | - | - | - |
1990- : població de dret (més info.) :
Font: Instituto Nacional de Estadística :

## Referències

* ↑ «Cifras oficiales de población resultantes de la revisión del Padrón municipal a 1 de enero» (en castellà). Instituto Nacional de Estadística.
* ↑ Població de fet segons l'Institut Nacional d'Estadística d'Espanya des de 1842
# Lo Serradell (Abella de la Conca)

Lo Serradell és un indret i partida del terme municipal d'Abella de la Conca, a la comarca del Pallars Jussà.
Està situat al nord-oest de Mas Palou, entre el Camí de les Bordes, que queden a ponent, i el barranc de Caborriu, a llevant. A migdia de lo Serradell queda l'indret anomenat lo Mas de Santa Maria.

## Etimologia

Joan Coromines inclou Serradell a l'Onomasticon Cataloniae. Es tracta d'un derivat diminutiu del mot comú serrat, el qual, pel seu costat és també un derivat diminutiu del mot comú serra. És, per tant, un topònim ja plenament romànic, descriptiu del lloc on es troba aquest topònim.

## Referències

* ↑ COROMINES, Joan. "Serradell". Dins Onomasticon Cataloniae. Els noms de lloc i noms de persona de totes les terres de llengua catalana. VII. Sal-Ve. Barcelona: Curial Edicions Catalanes i Caixa d'Estalvis i Pensions de Barcelona "La Caixa", 1997. ISBN 84-7256-854-7.

## Enllaços externs

* Lo Serradell en el seu entorn, a l'Institut Cartogràfic de Catalunya
# Lo Tossal (Fígols de Tremp)

Lo Tossal és una muntanya de 735,1 metres que es troba a l'antic municipi de Fígols de Tremp, ara del terme de Tremp, a la comarca del Pallars Jussà. És a llevant i bastant a prop del poble de Fígols de Tremp, al sud de la carretera C-1311, entre els punts quilomètrics 18 i 19. Separa les valls del barranc de Cambranal, al nord, i del barranc de Puigverd, al sud.
# Lora de Estepa

Lora de Estepa és una localitat de la província de Sevilla, Andalusia, Espanya. L'any 2005 tenia 828 habitants. La seva extensió superficial és de 18 km² i té una densitat de 46,0 hab/km². Les seves coordenades geogràfiques són 37° 16′ N, 4° 49′ O. Està situada a una altitud de 452 metres i a 116 kilòmetres de la capital de la província, Sevilla.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 741 | 752 | 765 | 781 | 781 | 791 | 788 | 803 | 828 | 831 |
# Lorain (Ohio)

Lorain és una població dels Estats Units a l'estat d'Ohio. Segons el cens del 2006 tenia 70.592 habitants.

## Demografia

Segons el cens del 2000, Lorain tenia 68.652 habitants, 26.434 habitatges, i 17.975 famílies. La densitat de població era de 1.103,5 habitants per km².
Dels 26.434 habitatges en un 33,3% hi vivien nens de menys de 18 anys, en un 43,6% hi vivien parelles casades, en un 19,2% dones solteres, i en un 32% no eren unitats familiars. En el 27,4% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,11.
Per edats la població es repartia de la següent manera: un 28,3% tenia menys de 18 anys, un 9% entre 18 i 24, un 28,2% entre 25 i 44, un 20,5% de 45 a 60 i un 14% 65 anys o més.
L'edat mediana era de 34 anys. Per cada 100 dones de 18 o més anys hi havia 85,4 homes.
La renda mediana per habitatge era de 33.917 $ i la renda mediana per família de 39.454 $. Els homes tenien una renda mediana de 34.120 $ mentre que les dones 23.065 $. La renda per capita de la població era de 16.340 $. Aproximadament el 14,2% de les famílies i el 17,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Fills il·lustres

* Toni Morrison, Chloe Anthony Wofford (1931 - 2019) escriptora, Premi Nobel de Literatura de l'any 1993.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lorain». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Lorain». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Luci Octavi

Luci Octavi és el nom dels següents personatges:
* Luci Octavi, cònsol el 75 aC
* Luci Octavi, militar romà
# Luci Octavi Balb

Luci Octavi Balb (en llatí Lucius Octavius Balbus) va ser un romà contemporani de Ciceró, conegut per les seves habilitats legals, i per les seves atencions als deures de justícia, moralitat i religió. Va ser judex en judicis privats i públics. Va ser proscrit pels triumvirs l'any 42 aC i es va amagar però va sortir quan va saber que havien matat al seu fill. Quan va comprovar que el seu fill no era mort no va poder evitar la seva pròpia. El seu final l'explica Valeri Màxim.

## Referències

* ↑ Raubitschek, Isabelle Kelly. Selected works of Cicero: a new translation (en anglès). Classics Club by W.J. Black, 1948, p.30.
* ↑ Bayle, Pierre. Dictionnaire historique et critique, Volum 3 (en francès). Desoer, 1820, p.40-41.
# Luci Octavi Lígur

Luci Octavi Lígur (en llatí Lucius Octavius Ligur) va ser un senador romà. També va ser tribú de la plebs l'any 82 aC junt amb un germà seu de nom Marc Octavi Lígur (Marcus Octavius Ligur).
L'any 74 aC va ajudar al seu germà contra un injust procés que el pretor de Sicília Verres havia establert contra ells. Probablement és el mateix Lígur que Ciceró menciona en una de les seves epístoles a Tit Pomponi Àtic.

## Referències

* ↑ [https://quod.lib.umich.edu/m/moa/acl3129.0002.001/796?rgn=full+text;view=image;q1=LigurSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 786. ]
# Llista de Creus de Sant Jordi/2013/Entitats
#### Entitats

Informació actualitzada per un bot. Els canvis manuals es perdran quan s'actualitzi!
| Entitat | Wikidata | Descripció |
| Reus Deportiu | Q194884 | club esportiu de Reus |
| Club Natació Atlètic-Barceloneta | Q928339 | equip esportiu català |
| Agrupació Excursionista Catalunya | Q11904327 | |
| Associació i Col·legi d'Enginyers Industrials de Catalunya | Q11907030 | |
| Confraria de Sant Marc Evangelista de Mestres Sabaters de Barcelona | Q11915239 | |
| Societat Coral l'Esperança | Q11950011 | |
| Associació de Veïns i Amics de Calella de Palafrugell | Q16172053 | |
| Centre Moral d'Arenys de Munt | Q16188428 | associació d'aquesta localitat del Maresme |
| Centre Moral i Cultural del Poblenou | Q16188432 | |
| Col·legi Oficial de Titulats Mercantils i Empresarials de Barcelona | Q16189621 | |
| Cor Vivaldi – Petits Cantors de Catalunya | Q16189834 | cor dels alumnes de l'Escola IPSI (Barcelona) |
| Gremi de Marejants de Tarragona | Q17094296 | Entitat de Tarragona |
| Escola de Música Joan Llongueres | Q20100512 | |
| Fundació Comissió Cavalcada dels Reis d’Igualada | Q20100610 | |
# Llista de Creus de Sant Jordi/2012/Entitats
#### Entitats

Informació actualitzada per un bot. Els canvis manuals es perdran quan s'actualitzi!
| Entitat | Wikidata | Descripció |
| Conservatori Superior de Música del Liceu | Q2386124 | escola de música a Catalunya |
| Banc dels Aliments de Barcelona | Q5717800 | |
| Fundació Blanquerna | Q5871111 | |
| Societat Catalana de Biologia | Q9078429 | societat científica catalana |
| Amics de la Gent Gran | Q11905322 | organització sense ànim de lucre |
| Fundació Festa Major de Gràcia | Q11923264 | ens del barri de Gràcia |
| Fundació Marianao | Q11923274 | |
| Escola d'Administració Pública de Catalunya | Q14529898 | escola d'administració de Catalunya |
| La Passió d'Esparreguera | Q20001242 | |
| Associació per a les Nacions Unides a Espanya | Q20100304 | organització reconeguda per les Nacions Unides com a nexe amb la societat civil espanyola |
| Gremi de Constructors d'Obres de Barcelona i Comarques | Q20100683 | |
| La Lira Vendrellenca | Q20100867 | |
| Societat Coral El Penedès | Q20101844 | |
| Societat Coral Erato | Q20101845 | |
| Trinijove | Q20102087 | |
# Almudèver

Almudèver (en aragonès: Almudébar, en castellà Almudévar, oficialment Almudévar-Almudébar) és un municipi aragonès situat a la província d'Osca i enquadrat a la comarca de la Foia d'Osca. Apareix per primer cop el 1083 quan el rei Sanç I d'Aragó i Pamplona el va entregar al monestir de San Juan de la Peña.

## Entitats de població

Compta amb tres pedanies:
* Artasona d'Almudébar. Està situat a 401 metres sobre el nivell del mar. L'any 1991 el llogaret tenia 110 habitants. Hi destaca el castell d'Artasona, situat a 8 quilòmetres d'Ayerbe.
* San Jorge. Barri nascut amb el pla de regs de Monegres. Està situat a 412 metres d'altitud. Tenia 143 habitants l'any 1991.
* Valsalada, barri situat a l'antic desert de La Violada. Va néixer també amb el pla de regs de Monegres. Està situat a 422 metres sobre el nivell del mar. L'any 1991 el llogaret tenia 174 habitants.

## Agermanaments

* Lenveja

## Referències

* ↑ «Topònim en català (llibre)».
* ↑ «Topònim en català (llibre2)».
* ↑ «Gran Enciclopèdia Aragonesa, Almudébar». Arxivat de l'original el 2016-09-13. [Consulta: 16 juliol 2016].
* ↑ «LEY 27/2002, de 26 de noviembre, de creación de la comarca de Hoya de Huesca/Plana de Uesca». Arxivat de l'original el 2009-04-23. [Consulta: 7 maig 2017].
* ↑ «Gran Enciclopèdia Aragonesa, Artasona del Llano». Arxivat de l'original el 2016-09-13. [Consulta: 21 juliol 2016].
* ↑ «Gran Enciclopèdia Aragonesa, Ayerbe». Arxivat de l'original el 2016-09-14. [Consulta: 21 juliol 2016].
* ↑ «Gran Enciclopèdia Aragonesa, San Jorge». Arxivat de l'original el 2016-09-13. [Consulta: 21 juliol 2016].
* ↑ «Gran Enciclopèdia Aragonesa, Valsalada». Arxivat de l'original el 2016-09-13. [Consulta: 21 juliol 2016].